2007R0593 — FI — 01.01.2009 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B KOMISSION ASETUS (EY) N:o 593/2007, annettu 31 päivänä toukokuuta 2007, Euroopan lentoturvallisuusviraston perimistä maksuista ja palkkioista (ETA:n kannalta merkityksellinen teksti) (EYV L 140, 1.6.2007, p.3)

Muutettu:









▼B

KOMISSION ASETUS (EY) N:o 593/2007,

annettu 31 päivänä toukokuuta 2007,

Euroopan lentoturvallisuusviraston perimistä maksuista ja palkkioista

(ETA:n kannalta merkityksellinen teksti)







EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisistä siviili-ilmailua koskevista säännöistä ja Euroopan lentoturvallisuusviraston perustamisesta 15 päivänä heinäkuuta 2002 annetun Euroopan parlamentin ja neuvoston asetuksen (EY) N:o 1592/2002 ( 1 ) ja erityisesti sen 53 artiklan 1 kohdan, on kuullut Euroopan lentoturvallisuusviraston hallintoneuvostoa, sekä katsoo seuraavaa: (1) Maaliskuussa annetussa komission asetuksessa (EY) N:o 488/2005 ( 2 ) vahvistetaan Euroopan lentoturvallisuusviraston (jäljempänä ”virasto”) perimät maksut ja palkkiot. (2) Viraston tulot muodostuvat yhteisön rahoitusosuudesta, asetuksen (EY) N:o 1592/2002 55 artiklassa tarkoitettujen sopimusten sopimuspuolina olevien Euroopan kolmansien maiden rahoitusosuudesta, maksuista, jotka hakijat suorittavat viraston myöntämistä, ylläpitämistä tai muuttamista todistuksista ja hyväksynnöistä, sekä palkkioista, jotka peritään julkaisuista, muutoksenhakujen käsittelystä, koulutuksesta ja muista viraston tarjoamista palveluista. (3) Viraston tulojen ja menojen on oltava tasapainossa. (4) Vain virasto saa vaatia ja periä tässä asetuksessa tarkoitettuja maksuja ja palkkioita euromääräisinä. Ne on määritettävä avoimesti, oikeudenmukaisesti ja yhdenmukaisesti. (5) Viraston perimät maksut eivät saa vaarantaa alan eurooppalaisten yritysten kilpailukykyä. Lisäksi ne on määritettävä perustein, joissa otetaan asianmukaisesti huomioon pienten yritysten maksukyky. (6) Vaikka siviili-ilmailun turvallisuus on asetettava etusijalle, viraston on pyrittävä kustannustehokkuuteen suorittaessaan sille kuuluvia tehtäviä. (7) Yritysten maantieteellinen sijoittautuminen jäsenvaltioiden alueille ei saa johtaa syrjintään niiden välillä. Sen vuoksi yritysten toimeksiannosta suoritettuihin hyväksyntätehtäviin liittyvät matkakustannukset on laskettava yhteen ja jaettava hakijoiden kesken. (8) Hakijalle on mahdollisuuksien mukaan ennen palvelun suorittamista ilmoitettava, kuinka suuri maksu palvelusta todennäköisesti peritään, sekä maksuehdot. Määrän määrittämisessä käytettyjen perusteiden on oltava selkeitä, yhdenmukaisia ja julkisia. Jos määrää ei voida määrittää etukäteen, hakijalle on ilmoitettava tästä ennen palvelun suorittamista. Tässä tapauksessa on ennen palvelun alkua vahvistettava selkeät säännöt, joiden mukaan määrä arvioidaan palvelun toteutuksen aikana. (9) Yrityksiin päin on vallittava taloudellinen läpinäkyvyys, ja niiden on voitava ennakoida niiltä perittävien maksujen kustannukset. Samalla on säilytettävä tasapaino virastolle sen hyväksyntätehtävistä aiheutuvien kokonaiskustannusten ja sen perimistä maksuista saatavan kokonaistuloksen välillä. Sen vuoksi maksujen tasoa olisi voitava tarkistaa vuosittain viraston taloudellisten tulosten ja ennusteiden pohjalta. (10) Ennen maksujen muuttamista on kuultava asianomaisia osapuolia. Lisäksi viraston on annettava asianomaisille osapuolille säännöllisesti tietoja siitä, miten ja millä perusteella maksut lasketaan. Tällaisten tietojen on annettava asianomaisille osapuolille käsitys virastolle aiheutuneista kustannuksista ja sen tuottavuudesta. (11) Tässä asetuksessa vahvistettujen hintojen on perustuttava viraston työmäärästään ja siihen liittyvistä kustannuksista tekemiin ennusteisiin. (12) Tätä asetusta olisi tarkasteltava uudelleen viiden vuoden kuluessa sen voimaantulosta. (13) Asetus (EY) N:o 488/2005 olisi kumottava. (14) Tässä asetuksessa säädetyt toimenpiteet ovat asetuksen (EY) N:o 1592/2002 54 artiklan 1 kohdalla perustetun komitean lausunnon mukaiset, sekä katsoo seuraavaa: ON ANTANUT TÄMÄN ASETUKSEN:







I

LUKU

YLEISET SÄÄNNÖKSET

1 artikla

Tätä asetusta sovelletaan maksuihin ja palkkioihin, jotka Euroopan lentoturvallisuusvirasto, jäljempänä ”virasto”, perii korvaukseksi tarjoamistaan palveluista, mukaan lukien tavaroiden toimitus.

Siinä määritetään muun muassa tapaukset, joissa asetuksen (EY) N:o 1592/2002 48 artiklan 1 kohdassa tarkoitetut maksut ja palkkiot peritään, sekä kyseisten maksujen ja palkkioiden määrät ja maksuehdot.

2 artikla

Tässä asetuksessa tarkoitetaan:

a) ”maksuilla” määriä, jotka virasto perii hakijoilta asetuksen (EY) N:o 1592/2002 15 artiklassa tarkoitettujen todistusten myöntämisestä, ylläpidosta tai muuttamisesta;

b) ”palkkioilla” määriä, jotka virasto perii suorittamistaan palveluista hakijalta, joka vastaanottaa kyseiset palvelut, lukuun ottamatta hyväksyntätehtäviä;

c) ”hyväksyntätehtävillä” kaikkia viraston toimia, joita asetuksen (EY) N:o 1592/2002 15 artiklassa tarkoitettujen todistusten ja hyväksyntöjen myöntäminen, ylläpito tai muuttaminen edellyttää suoraan tai välillisesti;

d) ”hakijalla” luonnollista henkilöä tai oikeushenkilöä, joka pyytää virastolta palvelua, mukaan lukien todistuksen myöntäminen, ylläpito tai muuttaminen;

e) ”matkakustannuksilla” kuljetuskustannuksia, majoitus- ja ruokailukustannuksia, odottamattomia lisäkustannuksia sekä henkilöstölle hyväksyntätehtävien yhteydessä maksettuja matkakorvauksia;

f) ”tosiasiallisilla kustannuksilla” virastolle tosiasiallisesti aiheutuneita menoja.







II

LUKU

MAKSUT

3 artikla

1. Maksuista saatavien kokonaistulojen on katettava kaikki hyväksyntätehtävistä aiheutuvat kustannukset, mukaan lukien niihin liittyvän jatkuvan valvonnan kustannukset.

2. Viraston on eriteltävä tuloistaan ja menoistaan ne, jotka voidaan kirjata hyväksyntätehtävistä johtuviksi. Tätä varten:

a) viraston perimät maksut on pidettävä erillisellä tilillä ja niistä on pidettävä erillistä kirjanpitoa;

b) viraston on laadittava tuloista ja menoista kustannuslaskelma.

3. Maksuista on tehtävä alustava kokonaisarvio kunkin varainhoitovuoden alussa. Arvio on tehtävä viraston edellisten taloudellisten tulosten, sen tuloja ja menoja koskevan ennakkoarvion ja sen alustavan työsuunnitelman perusteella.

Jos varainhoitovuoden lopussa maksuista saadut kokonaistulot, jotka ovat asetuksen (EY) N:o 1592/2002 53 artiklan mukaista käyttötarkoitukseensa sidottua tuloa, ylittävät hyväksyntätehtävien kokonaiskustannukset, ylijäämä käytetään hyväksyntätehtävien rahoitukseen viraston varainhoitoasetuksen mukaisesti.

4 artikla

Hakijalta tietystä hyväksyntätehtävästä perittävä maksu muodostuu seuraavista:

a) kiinteä määrä, joka vaihtelee tehtävän mukaan, jotta se vastaisi virastolle kyseisen tehtävän suorittamisesta aiheutuvia kustannuksia. Kiinteät maksut ilmiotetaan liitteen I ja III osassa; tai

b) tarvittavaan työmäärään suhteutettu vaihtelevansuuruinen määrä, joka ilmaistaan tuntitaksalla kerrottuna tuntimääränä. Tuntitaksan on vastattava kaikkia hyväksyntätehtävistä aiheutuvia kustannuksia. Hyväksyntätehtävät, joista peritään tuntitaksa, sekä sovellettavat tuntitaksat ilmoitetaan liitteen II osassa.

5 artikla

1. Liitteessä ilmoitetut määrät julkaistaan myös viraston virallisessa julkaisussa.

2. Määrät indeksoidaan liitteen V osan mukaisesti määritettyyn inflaatioon vuosittain.

3. Liitettä tarkistetaan tarvittaessa vuosittain.

4. Virasto antaa komissiolle sekä hallintoneuvostolle ja asianomaisten osapuolten edustajista koostuvalle neuvoa-antavalle elimelle, jotka on perustettu asetuksen (EY) N:o 1592/2002 24 artiklan mukaisesti, vuosittain tietoja osatekijöistä, joiden perusteella maksujen suuruus määritetään. Tiedoissa on erityisesti oltava edellistä ja seuraavia vuosia koskeva kustannuserittely. Lisäksi virasto antaa komissiolle, hallintoneuvostolle ja asianomaisten osapuolten edustajista koostuvalle neuvoa-antavalle elimelle kahdesti vuodessa liitteen VI osassa mainitut suoritustiedot ja 5 kohdassa tarkoitetut suoritusindikaattorit.

5. Kuuden kuukauden kuluessa tämän asetuksen voimaantulosta virasto antaa asianomaisten osapuolten edustajista koostuvaa neuvoa-antavaa elintä kuultuaan sarjan suoritusindikaattoreita ottaen erityisesti huomioon liitteen VI osassa luetellut tiedot.

6. Virasto kuulee asianomaisten osapuolten edustajista koostuvaa neuvoa-antavaa elintä ennen kuin se antaa lausunnon maksujen muuttamisesta. Kuulemisen aikana virasto perustelee ehdotuksen maksujen suuruuden muuttamisesta.

▼M1

6 artikla

Jos hyväksyntätehtävä suoritetaan kokonaan tai osittain jäsenvaltioiden alueiden ulkopuolella, jäsenvaltioiden alueiden ulkopuolella toteutuvat matkakustannukset sisällytetään hakijalta veloitettavaan maksuun seuraavan kaavan mukaisesti, sanotun kuitenkaan rajoittamatta 4 artiklan soveltamista:

d = f + v + h – e

jossa:

d = perittävä maksu

f = suoritettua tehtävää vastaava maksu liitteen mukaisesti

v = matkakustannukset

h = asiantuntijoiden kulkuvälineessä viettämä aika, josta laskutetaan II osassa ilmoitetun tuntitaksan mukaan

e = keskimääräiset matkakustannukset jäsenvaltioiden alueiden sisällä, mukaan luettuna jäsenvaltioiden alueiden sisällä kulkuvälineessä vietetty keskimääräinen aika, joka kerrotaan II osassa ilmoitetulla tuntitaksalla.

▼B

7 artikla

Hyväksyntätehtävä voidaan hakijan pyynnöstä ja viraston pääjohtajan suostumuksella poikkeuksellisesti suorittaa seuraavasti:

a) käyttämällä tehtävään henkilöstöä sellaisista henkilöstöluokista, joiden henkilöstöä virasto ei tavallisesti käyttäisi tällaiseen tehtävään, jos se noudattaisi tavanomaisia menettelyjään; ja/tai

b) käyttämällä henkilöstöresursseja siten, että tehtävä suoritetaan lyhyemmässä ajassa kuin viraston tavanomaisten menettelyjen mukaisesti.

Perittävää maksua korotetaan tässä tapauksessa poikkeuksellisesti, jotta voidaan korvata kaikki virastolle kyseiseen erityiseen pyyntöön vastaamisesta aiheutuneet menot.

8 artikla

1. Maksu peritään hakijalta. Se on maksettava euroina. Hakijan on varmistettava, että perittävä maksu maksetaan virastolle kokonaan. Hakijan on maksettava maksun suorittamiseen mahdollisesti liittyvät pankkimaksut.

▼M1

2. Todistuksen myöntämisen, voimassa pitämisen tai muuttamisen ehtona on koko siitä perittävän maksun suorittaminen ennakolta, jolleivät virasto ja hakija ole toisin sopineet. Virasto voi veloittaa maksun yhtenä eränä hakemuksen saatuaan taikka vuosi- tai valvontajakson alkaessa. Jos maksua ei suoriteta, virasto voi kieltäytyä antamasta kyseistä todistusta tai peruuttaa sen ilmoitettuaan tästä virallisesti hakijalle.

▼M1 —————

▼B

4. Viraston soveltamat maksutariffit ja -ehdot ilmoitetaan hakijalle hakemuksen jättämisen yhteydessä.

5. Virasto voi pyynnöstä antaa hakijalle arvion kaikista hyväksyntätehtävistä, joista suoritetaan tuntitaksaan perustuvia maksuja. Viraston on muutettava arviota, jos tehtävä osoittautuu ennakoitua helpommaksi ja nopeammaksi toteuttaa tai jos se osoittautuu vaativammaksi ja hitaammaksi toteuttaa kuin virasto olisi kohtuudella voinut ennakoida.

6. Jos virasto päättää hakemuksen ensimmäisen käsittelyn jälkeen, ettei hakemusta hyväksytä, mahdollinen jo peritty maksu palautetaan hakijalle lukuun ottamatta määrää, jonka on tarkoitus kattaa hakemuksen käsittelyn hallinnolliset kustannukset. Tämä määrä vastaa liitteen II osassa ilmoitettua tuntitaksaa kaksinkertaisena.

▼M1

7. Jos virasto keskeyttää hyväksyntätehtävän siitä syystä, että hakijan varat ovat riittämättömät, hakija ei noudata hänelle kuuluvia velvollisuuksia tai hakija päättää luopua hakemuksestaan taikka lykätä hankettaan, perittävien maksujen saldo, joka määritetään tuntitaksan mukaan kuluvan 12 kuukauden jaksolta mutta joka ei ylitä sovellettavaa kiinteää maksua, erääntyy kokonaisuudessaan hetkellä, jona virasto keskeyttää työnsä, ja samoin erääntyvät kaikki mahdolliset muut kyseisenä ajankohtana perimättä olevat maksut. Tuntimäärästä laskutetaan liitteen II osassa ilmoitetun tuntitaksan mukaan. Kun virasto hakijan pyynnöstä aloittaa aiemmin keskeytetyn hyväksyntätehtävän uudelleen, tästä tehtävästä veloitetaan samalla tavoin kuin uudesta hankkeesta.

▼M1

8. Jos todistuksenhaltija palauttaa todistuksen tai virasto peruuttaa sen, perittävien maksujen saldo, joka lasketaan tuntitaksan mukaan mutta joka ei ylitä sovellettavaa kiinteää maksua, erääntyy kokonaisuudessaan hetkellä, jona todistus palautetaan tai peruutetaan, ja samoin erääntyvät kaikki mahdolliset muut kyseisenä ajankohtana perimättä olevat maksut. Tuntimäärästä laskutetaan liitteen II osassa ilmoitetun tuntitaksan mukaan.

9. Jos virasto keskeyttää todistuksen voimassaolon, perittävien maksujen saldo, joka määritetään aikasidonnaisesti, erääntyy kokonaisuudessaan hetkellä, jona virasto keskeyttää todistuksen voimassaolon, ja samoin erääntyvät kaikki mahdolliset muut kyseisenä ajankohtana perimättä olevat maksut. Jos todistus tulee myöhemmin uudelleen voimaan, voimassaolon palautuspäivästä alkaa uusi 12 kuukauden jakso.

▼B

9 artikla

Vain virasto saa vaatia ja periä hyväksyntätehtävistä veloitettavia maksuja.

Jäsenvaltiot eivät saa periä maksuja hyväksyntätehtävistä, vaikka ne suorittaisivat ne viraston puolesta.

Virasto maksaa jäsenvaltioille korvauksen hyväksyntätehtävistä, jotka jäsenvaltiot suorittavat sen puolesta.







III

LUKU

PALKKIOT

10 artikla

1. Virasto perii palkkioita kaikista palveluista, mukaan lukien tavaroiden toimitus, lukuun ottamatta 3 artiklassa tarkoitettuja palveluja.

Seuraavista ei kuitenkaan peritä palkkioita:

a) Euroopan parlamentin ja neuvoston asetuksen (EY) N:o 1049/2001 ( 3 ) mukaisesti toimitetut asiakirjat ja tiedot niiden muodosta riippumatta;

b) viraston Internet-sivustolta ilmaiseksi saatavissa olevat asiakirjat.

2. Lisäksi virasto perii palkkioita, kun johonkin sen päätökseen haetaan muutosta asetuksen (EY) N:o 1592/2002 35 artiklan mukaisesti.

11 artikla

Viraston perimien palkkioiden määrän on vastattava suoritetun palvelun tosiasiallisia kustannuksia, mukaan lukien kustannukset, jotka aiheutuvat palvelun saattamisesta hakijan saataville. Tätä varten viraston palvelun suorittamiseen käyttämästä ajasta laskutetaan liitteen II osassa ilmoitetun tuntitaksan mukaan.

Haettaessa muutosta asetuksen (EY) N:o 1592/2002 35 artiklan mukaisesti palkkiona peritään liitteen IV osan mukainen kiinteä määrä. Jos muutoksenhaku ratkaistaan muutoksenhakijan hyväksi, virasto palauttaa kyseisen määrän muutoksenhakijalle ilman eri toimenpidettä.

Palkkioiden määrä ja maksuehdot ilmoitetaan hakijalle ennen palvelun suorittamista.

12 artikla

Palkkiot peritään hakijalta tai, kun on kyse muutoksenhausta, muutosta hakevalta luonnolliselta tai oikeushenkilöltä.

Palkkiot peritään euroina.

Hakijan on varmistettava, että perittävä maksu maksetaan virastolle kokonaan. Hakijan on maksettava maksun suorittamiseen mahdollisesti liittyvät pankkimaksut.

Jolleivät virasto ja hakija tai muutosta hakeva luonnollinen taikka oikeushenkilö toisin sovi, palkkiot peritään ennen palvelun suorittamista tai tapauksen mukaan ennen muutoksenhakumenettelyn aloittamista.

▼M1 —————

▼B







IV

LUKU

SIIRTYMÄ- JA LOPPUSÄÄNNÖKSET

13 artikla

Kumotaan asetus (EY) N:o 488/2005.

14 artikla

1. Tämä asetus tulee voimaan 1 päivänä kesäkuuta 2007. Sitä sovelletaan seuraavin ehdoin:

a) Liitteessä olevan I osan taulukoissa 1–5 ilmoitettuja maksuja sovelletaan 1 päivän kesäkuuta 2007 jälkeen myönnettäviin todistuksiin.

b) Liitteessä olevan I osan taulukossa 6 ilmoitettuja maksuja sovelletaan 1 päivän kesäkuuta 2007 jälkeen perittäviin vuosimaksuihin.

c) Niiden hakijoiden osalta, joilta on peritty asetuksen (EY) N:o 488/2005 liitteessä olevassa vi kohdassa tarkoitettu valvontamaksu ennen 1 päivää kesäkuuta 2007, liitteessä olevan I osan taulukossa 7 ilmoitettuja maksuja sovelletaan ensimmäisestä vuosierästä alkaen, joka peritään asetuksen (EY) N:o 488/2005 liitteen vi kohdassa tarkoitetun kolmivuotiskauden päätyttyä.

d) Niiden hakijoiden osalta, joilta on peritty asetuksen (EY) N:o 488/2005 liitteessä olevassa viii, x, xiii tai xi kohdassa tarkoitettu valvontamaksu ennen 1 päivää kesäkuuta 2007, liitteessä olevan I osan taulukoissa 8, 9 ja 10 ja III osassa olevassa 2 kohdassa ilmoitettuja valvontamaksuja sovelletaan ensimmäisestä vuosierästä alkaen, joka peritään asetuksen (EY) N:o 488/2005 liitteessä olevassa viii, x ja xiii kohdassa tarkoitetun kaksivuotiskauden päätyttyä.

2. Sen estämättä, mitä 13 artiklassa säädetään, asetusta (EY) N:o 488/2005 sovelletaan edelleen niihin maksuihin ja palkkioihin, jotka eivät 1 kohdan mukaan kuulu tämän asetuksen soveltamisalaan.

▼M1 —————

▼B

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









LIITE

Sisältö I osa: Tehtävät, joista peritään kiinteä maksu II osa: Tehtävät, joista peritään tuntitaksa III osa: Muista hyväksyntään liittyvistä tehtävistä perittävät maksut IV osa: Muutoksenhausta perittävät palkkiot V osa: Vuosittainen inflaatio VI osa: Suoritustiedot

Perustelut

(1) Maksut ja palkkiot ilmoitetaan euroina.

(2) I osan taulukoissa 1–4 ilmoitetut tuotteisiin liittyvät maksut peritään tehtäväkohtaisesti 12 kuukauden ajanjaksolta. Ensimmäisen 12 kuukauden ajanjakson jälkeen nämä maksut määritetään tarvittaessa aikasidonnaisesti (1/365 kyseisestä vuosimaksusta päivää kohden ensimmäisen 12 kuukauden ajanjakson jälkeen). Taulukossa 5 ilmoitetut maksut peritään tehtäväkohtaisesti. Taulukossa 6 ilmoitetut maksut peritään 12 kuukauden ajanjaksolta.

(3) I osan taulukoissa 7–10 ilmoitetut organisaatioiden hyväksyntämaksut peritään kertamaksuina ja valvontamaksut 12 kuukauden väliajoin.

(4) II osassa mainittuihin tehtäviin, joista peritään tuntitaksa, sovelletaan II osassa ilmoitettua tuntitaksaa, joka kerrotaan viraston tehtävään käyttämien työtuntien määrällä tai II osassa ilmoitetulla tuntimäärällä.

(5) Tässä liitteessä tarkoitetut hyväksyntäeritelmät (CS) ovat asetuksen (EY) N:o 1592/2002 14 artiklan 2 kohdan perusteella vahvistettavia hyväksyntäeritelmiä, jotka julkaistaan viraston virallisessa julkaisussa 30 päivänä lokakuuta 2003 tehdyn EASA:n päätöksen 2003/8 mukaisesti (www.easa.europa.eu).

(6) ”Suurella pyöriväsiipisellä ilma-aluksella” tarkoitetaan tyyppiä CS 29 ja tyypin CS 27 luokkaa A; ”pienellä pyöriväsiipisellä ilma-aluksella” tarkoitetaan tyypin CS 27 ilma-alusta, jonka suurin lentoonlähtöpaino (MTOW) on alle 3 175 kg ja jonka paikkamäärä on rajoitettu neljään, ohjaaja mukaan luettuna, sekä tyyppiä CS VLR; ”keskikokoisella pyöriväsiipisellä ilma-aluksella” tarkoitetaan muita tyypin CS 27 ilma-aluksia.

▼M1

(7) ”Johdannaistuotteella” tarkoitetaan tyyppihyväksyntätodistuksen haltijan määrittelemää ja hakemaa muutettua tyyppihyväksyntätodistusta.

▼B

(8) I osan taulukoissa 1, 2 ja 6 ”osien” arvot viittaavat valmistajan listahintoihin.

▼M1

(9) I osan taulukoissa 3 ja 4 tarkoitetaan ilmaisuilla ”yksinkertainen”, ”vakio” ja ”vaativa” seuraavaa:



Yksinkertainen Vakio Vaativa Lisätyyppihyväksyntätodistus (Supplemental Type Certificate, STC) – EASA Suuret suunnittelumuutokset – EASA Suuret korjaukset – EASA STC, suuri suunnittelumuutos tai korjaus, joka käsittää ainoastaan nykyisiä ja hyväksi havaittuja perustelumenetelmiä; josta voidaan toimittaa hakuajankohtana täydelliset tiedot (kuvaus, vaatimustenmukaisuutta koskeva tarkistuslista ja vaatimustenmukaisuusasiakirjat); josta hakijalla on todistettua kokemusta ja jonka hankkeen hyväksyntäjohtaja voi arvioida yksin tai yhden asiantuntijan kanssa, jonka osallistuminen on kuitenkin vähäistä Kaikki muut STC:t, suuret suunnittelumuutokset tai korjaukset Merkittävä (1) STC tai suuri suunnittelumuutos Kahdenvälisen sopimuksen mukainen validoitu STC Perusluonteinen (2) Ei-perusluonteinen (2) Ei-perusluonteinen STC (2), jos hyväksyvä viranomainen (2) on määritellyt muutoksen ”merkittäväksi” (1) Kahdenvälisen sopimuksen mukainen validoitu suuri suunnittelumuutos Tason 2 (2) suuret suunnittelumuutokset, jos niitä ei hyväksytä automaattisesti (3). Taso 1 (2) Tason 1 (2) suuri suunnittelumuutos, jos hyväksyvä viranomainen (2) on määritellyt muutoksen ”merkittäväksi” (1) Kahdenvälisen sopimuksen mukainen validoitu suuri korjaus Ei sovelleta (automaattinen hyväksyntä) Kriittisen osan (2) korjaukset Ei sovelleta (1) ”Merkittävä” määritellään asetuksen (EY) N:o 1702/2003 liitteessä olevan 21A.101 kohdan b alakohdassa. (2) Määritelmät ”perusluonteinen”, ”ei-perusluonteinen”, ”taso 1”, ”taso 2”, ”kriittinen osa” ja ”hyväksyvä viranomainen”: ks. sovellettava kahdenvälinen sopimus, johon validointi perustuu. (3) EASA:n automaattisen hyväksynnän perusteet tason 2 suurille muutoksille määritellään EASA:n pääjohtajan päätöksessä 2004/04/CF tai sovellettavassa kahdenvälisessä sopimuksessa, johon validointi perustuu.

▼B

(10) Suunnitteluorganisaatiot luokitellaan I osan taulukossa 7 seuraavasti:



Suunnitteluorganisaatiot luokitellaan I osan taulukossa 7 seuraavasti: Ryhmä A Ryhmä B Ryhmä C DOA 1 Tyyppihyväksyntätodistusten haltijat hyvin vaativa / suuri vaativa/pienikeskikokoinen ei kovin vaativa / hyvin pieni DOA 2 STC/muutokset/korjaukset rajoittamaton rajoitettu (tekniset alat) rajoitettu (ilma-aluksen koko) DOA 3 Vähäiset muutokset / korjaukset

(11) I osan taulukossa 8 otetaan huomioon liikevaihto, joka liittyy suunnitteluorganisaation hyväksynnän soveltamisalaan kuuluviin toimiin.

(12) I osan taulukoissa 7, 9 ja 10 otetaan huomioon sen henkilöstön määrä, joka on mukana suunnitteluorganisaation hyväksynnän soveltamisalaan kuuluvissa toimissa.

I OSA

Tehtävät, joista peritään kiinteä maksu

▼M1







Taulukko 1: Tyyppihyväksyntätodistukset ja rajoitetut tyyppihyväksyntätodistukset (asetuksen (EY) N:o 1702/2003 (1) liitteen alaluvuissa B ja O tarkoitetut) (EUR) Kiinteä maksu Kiinteäsiipiset ilma-alukset Yli 150 000 kg 2 600 000 Yli 50 000 kg ja enintään 150 000 kg 1 330 000 Yli 22 000 kg ja enintään 50 000 kg 1 060 000 Yli 5 700 kg ja enintään 22 000 kg 410 000 Yli 2 000 kg ja enintään 5 700 kg 227 000 Enintään 2 000 kg 12 000 Erittäin kevyet lentokoneet, moottoripurjelentokoneet, purjelentokoneet 6 000 Pyöriväsiipiset ilma-alukset Suuret 525 000 Keskikokoiset 265 000 Pienet 20 000 Muut Ilmapallot 6 000 Käyttövoima Turbiinimoottorit, joiden lentoonlähtötyöntövoima on yli 25 KN tai lentoonlähtöteho yli 2 000 kW 365 000 Turbiinimoottorit, joiden lentoonlähtötyöntövoima on enintään 25 KN tai lentoonlähtöteho enintään 2 000 kW 185 000 Muut kuin turbiinimoottorit 30 000 Muut kuin turbiinimoottorit CS 22 H, CS VLR App. B 15 000 Potkuri, joka on tarkoitettu käytettäväksi ilma-aluksissa, joiden suurin sallittu lentoonlähtöpaino on yli 5 700 kg 10 250 Potkuri, joka on tarkoitettu käytettäväksi ilma-aluksissa, joiden suurin sallittu lentoonlähtöpaino on enintään 5 700 kg 2 925 Osat Arvo yli 20 000 EUR 2 000 Arvo 2 000–20 000 EUR 1 000 Arvo alle 2 000 EUR 500 (1) EUVL L 243, 27.9.2003, s. 6.







Taulukko 2: Tyyppihyväksyntätodistusten ja rajoitettujen tyyppihyväksyntätodistusten johdannaistuotteet (EUR) Kiinteä maksu (1) Kiinteäsiipiset ilma-alukset Yli 150 000 kg 1 000 000 Yli 50 000 kg ja enintään 150 000 kg 500 000 Yli 22 000 kg ja enintään 50 000 kg 400 000 Yli 5 700 kg ja enintään 22 000 kg 160 000 Yli 2 000 kg ja enintään 5 700 kg 80 000 Enintään 2 000 kg 2 800 Erittäin kevyet lentokoneet, moottoripurjelentokoneet, purjelentokoneet 2 400 Pyöriväsiipiset ilma-alukset Suuret 200 000 Keskikokoiset 100 000 Pienet 6 000 Muut Ilmapallot 2 400 Käyttövoima Turbiinimoottorit, joiden lentoonlähtötyöntövoima on yli 25 KN tai lentoonlähtöteho yli 2 000 kW 100 000 Turbiinimoottorit, joiden lentoonlähtötyöntövoima on enintään 25 KN tai lentoonlähtöteho enintään 2 000 kW 50 000 Muut kuin turbiinimoottorit 10 000 Muut kuin turbiinimoottorit CS 22 H, CS VLR App. B 5 000 Potkuri, joka on tarkoitettu käytettäväksi ilma-aluksissa, joiden suurin sallittu lentoonlähtöpaino on yli 5 700 kg 2 500 Potkuri, joka on tarkoitettu käytettäväksi ilma-aluksissa, joiden suurin sallittu lentoonlähtöpaino on enintään 5 700 kg 770 Osat Arvo yli 20 000 EUR 1 000 Arvo 2 000–20 000 EUR 600 Arvo alle 2 000 EUR 350 (1) Jos johdannaistuotteeseen on tehty asetuksen (EY) N:o 1702/2003 liitteen alaluvussa B kuvailtuja tyyppisuunnittelun merkittäviä muutoksia, sovelletaan vastaavaa taulukossa 1 ilmoitettua tyyppihyväksyntätodistuksen ja rajoitetun tyyppihyväksyntätodistuksen maksua.







Taulukko 3: Lisätyyppihyväksyntätodistukset (asetuksen (EY) N:o 1702/2003 liitteen alaluvussa E tarkoitetut) (EUR) Kiinteä maksu (1) Vaativa Vakio Yksinkertainen Kiinteäsiipiset ilma-alukset Yli 150 000 kg 25 000 6 000 3 000 Yli 50 000 kg ja enintään 150 000 kg 13 000 5 000 2 500 Yli 22 000 kg ja enintään 50 000 kg 8 500 3 750 1 875 Yli 5 700 kg ja enintään 22 000 kg 5 500 2 500 1 250 Yli 2 000 kg ja enintään 5 700 kg 3 800 1 750 875 Enintään 2 000 kg 1 600 1 000 500 Erittäin kevyet lentokoneet, moottoripurjelentokoneet, purjelentokoneet 250 250 250 Pyöriväsiipiset ilma-alukset Suuret 11 000 4 000 2 000 Keskikokoiset 5 000 2 000 1 000 Pienet 900 400 250 Muut Ilmapallot 800 400 250 Käyttövoima Turbiinimoottorit, joiden lentoonlähtötyöntövoima on yli 25 KN tai lentoonlähtöteho yli 2 000 kW 12 000 5 000 2 500 Turbiinimoottorit, joiden lentoonlähtötyöntövoima on enintään 25 KN tai lentoonlähtöteho enintään 2 000 kW 5 800 2 500 1 250 Muut kuin turbiinimoottorit 2 800 1 250 625 Muut kuin turbiinimoottorit CS 22 H, CS VLR App. B 1 400 625 300 Potkuri, joka on tarkoitettu käytettäväksi ilma-aluksissa, joiden suurin sallittu lentoonlähtöpaino on yli 5 700 kg 2 000 1 000 500 Potkuri, joka on tarkoitettu käytettäväksi ilma-aluksissa, joiden suurin sallittu lentoonlähtöpaino on enintään 5 700 kg 1 500 750 375 (1) Jos lisätyyppihyväksyntätodistukseen on tehty asetuksen (EY) N:o 1702/2003 liitteen alaluvussa B määriteltyjä merkittäviä muutoksia, sovelletaan vastaavaa taulukossa 1 ilmoitettua tyyppihyväksyntätodistuksen ja rajoitetun tyyppihyväksyntätodistuksen maksua.







Taulukko 4: Suuret muutokset ja suuret korjaukset (asetuksen (EY) N:o 1702/2003 liitteen alaluvuissa D ja M tarkoitetut) (EUR) Kiinteä maksu (1) (2) Vaativa Vakio Yksinkertainen Kiinteäsiipiset ilma-alukset Yli 150 000 kg 20 000 6 000 3 000 Yli 50 000 kg ja enintään 150 000 kg 9 000 4 000 2 000 Yli 22 000 kg ja enintään 50 000 kg 6 500 3 000 1 500 Yli 5 700 kg ja enintään 22 000 kg 4 500 2 000 1 000 Yli 2 000 kg ja enintään 5 700 kg 3 000 1 400 700 Enintään 2 000 kg 1 100 500 250 Erittäin kevyet lentokoneet, moottoripurjelentokoneet, purjelentokoneet 250 250 250 Pyöriväsiipiset ilma-alukset Suuret 10 000 4 000 2 000 Keskikokoiset 4 500 2 000 1 000 Pienet 850 400 250 Muut Ilmapallot 850 400 250 Käyttövoima Turbiinimoottorit, joiden lentoonlähtötyöntövoima on yli 25 KN tai lentoonlähtöteho yli 2 000 kW 5 000 2 000 1 000 Turbiinimoottorit, joiden lentoonlähtötyöntövoima on enintään 25 KN tai lentoonlähtöteho enintään 2 000 kW 2 500 1 000 500 Muut kuin turbiinimoottorit 1 300 600 300 Muut kuin turbiinimoottorit CS 22 H, CS VLR App. B 600 300 250 Potkuri, joka on tarkoitettu käytettäväksi ilma-aluksissa, joiden suurin sallittu lentoonlähtöpaino on yli 5 700 kg 250 250 250 Potkuri, joka on tarkoitettu käytettäväksi ilma-aluksissa, joiden suurin sallittu lentoonlähtöpaino on enintään 5 700 kg 250 250 250 (1) Jos suuriin muutoksiin liittyy asetuksen (EY) N:o 1702/2003 liitteen alaluvussa B määriteltyjä merkittäviä muutoksia, sovelletaan vastaavaa taulukossa 1 ilmoitettua tyyppihyväksyntätodistuksen ja rajoitetun tyyppihyväksyntätodistuksen maksua. (2) Apuvoimalaitteeseen (Auxiliary Power Unit, APU) tehtävistä muutoksista ja korjauksista veloitetaan vastaavasti kuin samantehoisiin moottoreihin tehtävistä muutoksista ja korjauksista.







Taulukko 5: Pienet muutokset ja pienet korjaukset (asetuksen (EY) N:o 1702/2003 liitteen alaluvuissa D ja M tarkoitetut) (EUR) Kiinteä maksu (1) (2) Kiinteäsiipiset ilma-alukset Yli 150 000 kg 500 Yli 50 000 kg ja enintään 150 000 kg 500 Yli 22 000 kg ja enintään 50 000 kg 500 Yli 5 700 kg ja enintään 22 000 kg 500 Yli 2 000 kg ja enintään 5 700 kg 250 Enintään 2 000 kg 250 Erittäin kevyet lentokoneet, moottoripurjelentokoneet, purjelentokoneet 250 Pyöriväsiipiset ilma-alukset Suuret 500 Keskikokoiset 500 Pienet 250 Muut Ilmapallot 250 Käyttövoima Turbiinimoottorit 500 Muut kuin turbiinimoottorit 250 Potkuri 250 (1) Tässä taulukossa ilmoitettuja maksuja ei sovelleta sellaisiin pieniin muutoksiin ja korjauksiin, jotka toteuttaa suunnitteluorganisaatio asetuksen (EY) N:o 1702/2003 liitteessä olevan alaluvun J kohdan 21A.263(c)(2) mukaisesti. (2) Apuvoimalaitteeseen (Auxiliary Power Unit, APU) tehtävistä muutoksista ja korjauksista veloitetaan vastaavasti kuin samantehoisiin moottoreihin tehtävistä muutoksista ja korjauksista.







Taulukko 6: EASA:n tyyppihyväksyntätodistusten ja rajoitettujen tyyppihyväksyntätodistusten ja muiden asetuksen (EY) N:o 1592/2002 mukaisesti hyväksytyiksi katsottujen tyyppihyväksyntätodistusten haltijoiden vuosimaksu (EUR) Kiinteä maksu (1) (2) (3) EU:ssa suunniteltu EU:n ulkopuolella suunniteltu Kiinteäsiipiset ilma-alukset Yli 150 000 kg 270 000 90 000 Yli 50 000 kg ja enintään 150 000 kg 150 000 50 000 Yli 22 000 kg ja enintään 50 000 kg 80 000 27 000 Yli 5 700 kg ja enintään 22 000 kg 17 000 5 700 Yli 2 000 kg ja enintään 5 700 kg 4 000 1 400 Enintään 2 000 kg 2 000 670 Erittäin kevyet lentokoneet, moottoripurjelentokoneet, purjelentokoneet 900 300 Pyöriväsiipiset ilma-alukset Suuret 65 000 21 700 Keskikokoiset 30 000 10 000 Pienet 3 000 1 000 Muut Ilmapallot 900 300 Käyttövoima Turbiinimoottorit, joiden lentoonlähtötyöntövoima on yli 25 KN tai lentoonlähtöteho yli 2 000 kW 40 000 13 000 Turbiinimoottorit, joiden lentoonlähtötyöntövoima on enintään 25 KN tai lentoonlähtöteho enintään 2 000 kW 6 000 2 000 Muut kuin turbiinimoottorit 1 000 350 Muut kuin turbiinimoottorit CS 22 H, CS VLR App. B 500 250 Potkuri, joka on tarkoitettu käytettäväksi ilma-aluksissa, joiden suurin sallittu lentoonlähtöpaino on yli 5 700 kg 750 250 Osat Arvo yli 20 000 EUR 2 000 700 Arvo 2 000–20 000 EUR 1 000 350 Arvo alle 2 000 EUR 500 250 (1) Ilma-aluksen rahtiversioihin, joilla on oma tyyppihyväksyntätodistus, sovelletaan kerrointa 0,85 maksuun, joka peritään saman ilma-aluksen matkustajaversiosta. ( 2 ) Tyyppihyväksyntätodistusten ja/tai rajoitettujen tyyppihyväksyntätodistusten haltijoilta perittävää vuosimaksua alennetaan seuraavan taulukon mukaisesti, jos on kyse toisesta tai sitä seuraavista tyyppihyväksyntätodistuksista tai rajoitetuista tyyppihyväksyntätodistuksista samassa tuoteluokassa.



Tuote samassa luokassa Kiinteään maksuun sovellettava alennus 1. 0 % 2. 10 % 3. 20 % 4. 30 % 5. 40 % 6. 50 % 7. 60 % 8. 70 % 9. 80 % 10. 90 % 11. ja sitä seuraavat tuotteet 100 % (3) Jos on kyse ilma-aluksesta, jollaisia on rekisteröitynä maailmassa enää alle 50 kappaletta, lentokelpoisuuden ylläpitoon liittyvistä toimista veloitetaan liitteessä olevassa II osassa ilmoitetun tuntitaksan mukaan siten, että maksu on enimmillään asianomaiseen tuoteluokkaan sovellettava maksu. Jos on kyse tuotteista, osista ja laitteista, jotka eivät ole ilma-aluksia, rajoitusta sovelletaan niiden ilma-alusten lukumäärään, joihin kyseinen tuote, osa tai laite on asennettu.

▼B







Taulukko 7: Suunnitteluorganisaation hyväksyntä (asetuksen (EY) N:o 1702/2003 liitteen alaluvussa J tarkoitettu) (EUR) DOA 1A DOA 1B DOA 2A DOA 1C DOA 2B DOA 3A DOA 2C DOA 3B DOA 3C Hyväksyntämaksu euroina Henkilöstön määrä alle 10 11 250 9 000 6 750 4 500 3 600 10–49 31 500 22 500 13 500 9 000 — 50–399 90 000 67 500 45 000 36 000 — 400–999 180 000 135 000 112 500 99 000 — 1 000–2 499 360 000 — — — — 2 500–5 000 540 000 — — — — Yli 5 000 3 000 000 — — — — Valvontamaksu euroina Henkilöstön määrä alle 10 5 625 4 500 3 375 2 250 1 800 10–49 15 750 11 250 6 750 4 500 — 50–399 45 000 33 750 22 500 18 000 — 400–999 90 000 67 500 56 250 49 500 — 1 000–2 499 180 000 — — — — 2 500–5 000 270 000 — — — — Yli 5 000 1 500 000 — — — —







Taulukko 8: Tuotanto-organisaation hyväksyntä (asetuksen (EY) N:o 1702/2003 liitteen alaluvussa G tarkoitettu) (EUR) Hyväksyntämaksu Valvontamaksu Liikevaihto alle 1 miljoona euroa 9 000 6 500 1 000 000–4 999 999 38 000 28 000 5 000 000–9 999 999 58 000 43 000 10 000 000–49 999 999 75 000 57 000 50 000 000–99 999 999 270 000 200 000 100 000 000–499 999 999 305 000 230 000 500 000 000–999 999 999 630 000 475 000 Yli 999 999 999 900 000 2 000 000

Huolto-organisaation hyväksyntä (Komission asetuksen (EY) N:o 2042/2003 liitteen I alaluvussa F ja liitteessä II tarkoitettu)







(EUR) Hyväksyntämaksu (1) Valvontamaksu (1) Henkilöstön määrä alle 5 3 000 2 300 5–9 5 000 4 000 10–49 11 000 8 000 50–99 22 000 16 000 100–499 32 000 23 000 500–999 43 000 32 000 Yli 999 53 000 43 000







(EUR) Tekninen kelpuutus Tekniseen kelpuutukseen perustuva kiinteä maksu euroina (1) A 1 11 000 A 2 2 500 A 3 5 000 A 4 500 B 1 5 000 B 2 2 500 B 3 500 C 500







Taulukko 10: Huoltohenkilöstön koulutusorganisaation hyväksyntä (asetuksen (EY) N:o 2042/2003 liitteessä IV tarkoitettu) (EUR) Hyväksyntämaksu Valvontamaksu Henkilöstön määrä alle 5 4 000 3 000 5–9 7 000 5 000 10–49 16 000 14 000 50–99 35 000 30 000 Yli 99 42 000 40 000

II OSA

Tehtävät, joista peritään tuntitaksa

1. Tuntitaksa:



Sovellettava tuntitaksa 225 EUR

▼M1

2. Tehtävän mukaiset tuntimäärät:



Suunnittelupätevyyden osoittaminen muulla tavoin Todellinen tuntimäärä Tuotanto ilman tuotanto-organisaation hyväksyntää Todellinen tuntimäärä Vaihtoehtoiset menetelmät lentokelpoisuusmääräysten täyttämiseksi Todellinen tuntimäärä Validointituki (ulkomaiset viranomaiset hyväksyvät EASA-todistukset) Todellinen tuntimäärä Ulkomaisten viranomaisten pyytämä tekninen apu Todellinen tuntimäärä MRB-raporttien (Maintenance Review Board Reports) hyväksyttäminen EASA:lla Todellinen tuntimäärä Todistusten siirtäminen Todellinen tuntimäärä Lento-olosuhteiden hyväksyminen ilmailulupaa varten 3 tuntia Asiakirjojen hallinnollinen uudelleenmyöntäminen 1 tunti CS 25 -luokan ilma-aluksen lentokelpoisuustodistus vientiä varten 6 tuntia Muiden ilma-alusten lentokelpoisuustodistus vientiä varten 2 tuntia

▼B

III OSA

Muista hyväksyntään liittyvistä tehtävistä perittävät maksut

1. Sovellettavien kahdenvälisten sopimusten mukaisesti osa 145- ja osa 147 hyväksyntöjä vastaavien hyväksyntöjen hyväksymisestä perittävät maksut



Uudet hyväksynnät hakemusta kohden 1 500 EUR Jo myönnettyjen hyväksyntöjen uusimiset 12 kuukauden ajanjaksolta 750 EUR

2. Jatkuvan lentokelpoisuuden hallintaorganisaation hyväksyntä (asetuksen (EY) N:o 2042/2003 liitteen I luvun m alaluvussa g tarkoitettu):



Uudet hyväksynnät hakemusta kohden 24 000 EUR Jo myönnettyjen hyväksyntöjen uusimiset 12 kuukauden ajanjaksolta 18 000 EUR

3. Lentokäsikirjaan tehtävät yksittäiset tarkistukset ja/tai muutokset: Laskutetaan kuten vastaavaan tuotteeseen tehtävästä muutoksesta.

IV OSA

Muutoksenhausta perittävät palkkiot

Asetuksen (EY) N:o 1592/2002 35 artiklan mukaisten muutoksenhakujen käsittelystä peritään maksu.

Kaikista muutoksenhakua koskevista hakemuksista peritään taulukossa ilmoitettu kiinteä maksu kerrottuna vastaavalle maksuluokalle ja kyseiselle henkilölle tai organisaatiolle ilmoitetulla kertoimella.

Maksu palautetaan niissä tapauksissa, joissa muutoksenhaku johtaa viraston tekemän päätöksen peruuttamiseen.

Organisaatioiden on toimitettava kyseisen organisaation valtuutetun toimihenkilön allekirjoittama todistus, jotta virasto voi määrittää vastaavan maksuluokan.







Kiinteä maksu 10 000 EUR







Maksuluokka (luonnolliset henkilöt) Kiinteän maksun kerroin 0,1







Maksuluokka (organisaatiot, muutoksenhakijan euroina ilmaistun liikevaihdon mukaan) Kiinteän maksun kerroin Alle 100 001 0,25 100 001–1 200 000 0,5 1 200 001–2 500 000 0,75 2 500 001–5 000 000 1 5 000 001–50 000 000 2,5 50 000 001–500 000 000 5 500 000 001–1 000 000 000 7,5 Yli 1 000 000 000 10

V OSA

Vuosittainen inflaatio

I, II ja III osassa ilmoitetut määrät indeksoidaan tässä osassa määritettyyn inflaatioon. Indeksointi tehdään tämän asetuksen voimaantulon kunakin vuosipäivänä.







Vuosittainen inflaatio, jota käytetään: Eurostatin YKHI (kokonaisindeksi) – EU 27 (2005 = 100) Prosentuaalinen muutos / 12 kuukauden keskiarvo Huomioon otettava inflaation arvo Inflaation arvo indeksointia edeltävän joulukuun 31 päivänä

VI OSA

Suoritustiedot

Viraston on 5 artiklan mukaisesti annettava seuraavat tiedot edeltävältä 6 kuukauden ajanjaksolta.

Viraston hyväksyntätehtäviä suorittavan henkilöstön määrä

Kansallisille ilmailuviranomaisille ulkoistettujen tuntien määrä

Hyväksyntäkustannusten kokonaismäärä

Viraston kokonaan suorittamien tai aloittamien hyväksyntätehtävien määrä

Viraston puolesta kokonaan suoritettujen tai aloitettujen hyväksyntätehtävien määrä

Tuntimäärä, jonka viraston henkilöstö käyttää lentokelpoisuuden ylläpitotoimiin

Kokonaismäärä, josta yrityksiä on laskutettu